İcra başçısı intihar edən İlqar Əliyevlə bağlı dindirilib -Gizlinlər » RUBLIKA.AZ
İcra başçısı intihar edən İlqar Əliyevlə bağlı dindirilib -Gizlinlər
Tarix: 7-02-2017, 11:22
Göyçayın sabiq icra başçısı, Kənd Təsərrüfatı Nazirliyinin (KTN) Texniki siyasət şöbəsinin müdir müavini Mübariz Ağayev MTN işi üzrə dindirilib.
M.Ağayev Milli Təhlükəsizlik Nazirliyinin (MTN) Antiterror Mərkəzinin rəis müavini vəzifəsində çalışmış, Bakı İstintaq Təcridxanasında intihar etdiyi bildirilən İlqar Əliyevlə əlaqələri ilə bağlı sorğu-sual olunub.
İstintaqda dindirilən M.Ağayevin onunla münasibətlərinin olduğu üzə çıxıb. Amma bu əlaqələrin işbirliyi yoxsa şəxsi müstəvidə olduğu redaksiyamıza açıqlanmayıb.
Məlumatda deyilir ki, İ.Əliyevin intiharından sonra Göyçayın icra başçısı onun yasında iştirak edib. Bütün bu detallar onun Göyçayla vidalaşmasına səbəb olub.(24saat.org)
İntihar etmiş MTN vəzifəlisinin qardaşı İsmayıl Əliyev “Yeni Müsavat” qəzetinə müsahibəsində də dolayısı ilə faktı təsdiqləyib.
İsmayıl Əliyev bildirib ki, qardaşının həbsindən sonra keçmiş iş yoldaşlarından heç kim onlara baş çəkməyib: “Heç kim gəlmirdi. Min ilin dostları gəlib bizə salam vermirdilər. Qorxurdular ki, əlaqəni müəyyən edərlər.
Vəzifədə olanlar xüsusən qaçır bizdən. İlqarın ətrafında olanlar atamın hüzrünə gəlmədilər. Bircə Mübariz müəllim gəldi. İlqarın hüzründə, gələ bilməmişdi, xəstə olmuşdu, amma gəlib başsağlığı verdi”.
Əldə etdiyimiz məlumata görə, M.Ağayevin məsələsi prezidentə çatıb. Hətta havadarı olan nəqliyyat naziri Ziya Məmmədova da söz gəlib. Bundan sonra nazir qudası olan Heydər Əsədovdan ona KTN-də bir şöbə müdiri verməsini xahiş edib.
Məlumatlara görə, M.Ağayevlə intihar etmiş MTN-çinin dostluğu olub və müəyyən mətbu məsələləri həll ediblər. Hər halda onun ailəsini başsağlığa getməsi münasibətlərin sıxlığından xəbər verir.
10:11 | 10 yanvar 2017
18:09 | 01 fevral 2018
Nazir baş redaktor təyin etdi
16:44 | 18 dekabr 2015
12:46 | 06 iyun 2016
AZMİU-nin rektoru Gülçöhrə Məmmədovanın adamları tələbələri təqaüd üzünə həsrət qoyub
18:44 | 04 iyun 2016
“Sərkisyan hakimiyyətinin nüfuzu sıfıra enib”